tomron87/hebrew-wikipedia-sentences-corpus huggingface dataset:
נכון לפברואר 2024 עומד מונה הצפיות של הקליפ על למעלה ממיליון צפיות.
עבור "Easy as Life" נוצרו רמיקסים רבים במרוצת השנים והם זכו להצלחה בין-לאומית במועדוני הלילה השונים ברחבי העולם ובישראל בפרט.
הדי ג'יי הישראלי עופר ניסים יצר לו רמיקס מצליח שנכלל באלבומו OfferNissim משנת 2005 – הוא ניגן את השיר במספר הופעות שערך במהלך הקריירה המוזיקלית שלו, ביניהן ההופעה שאירעה בפארק הירקון ב-8 ביוני 2024. גרסת שואו מיקס נוספת שיצר בשם "" פורסמה ב-22 ביולי 2022.
טוני מורן יצר לו רמיקס לו צורף קליפ נלווה.
גם המוזיקאים חוסה שפינין ולואיס ארה יצרו לו רמיקסים.
הדי ג'יי הישראלי רוני מלר יצר לו רמיקס מעודכן לשנת 2021.
אזורתאריך יציאהפורמטחברת תקליטיםמקורכלל העולם2004תקליט 12 אינץ' • תקליטורוונדרלנד
Earthworm Jim הוא משחק פלטפורמת משנת 1994 שפותח על ידי חברת Shiny Entertainment.
המשחק יצא במקור לקונסולות המשחקים סגה מגה דרייב וסופר נינטנדו, ולאורך השנים הוסב גם למספר קונסולות משחקי וידאו אחרות.
המשחק זכה להצלחה מסחרית, הובילה לפיתוח שלושה משחקי המשך בשנים 1995 ו-1999, סדרת טלוויזיה מונפשת ששודרה בין השנים 1995 ל-1996, וסדרת קומיקס.
נוסף על כך, תוכנן משחק נוסף לקונסולת ה-PSP שהתבטל בשנת 2007. משחק נוסף שתוכנן כבר משנת 2008 נותר עד היום ללא התקדמות.
בשנת 2010 יצאה לשווקים גרסה מחודשת של המשחק בשם "Earthworm Jim HD" לקונסולות המשחקים פלייסטיישן 3 ו-Xbox 360 אשר כללה גרפיקה עדכנית, שלבים חדשים, ואת האפשרות לקחת חלק במשחק מרובה משתתפים.
עלילת המשחק מתמקדת בהרפתקאותיו של תולעת אדמה רגילה בשם ג'ים שמשיג במקרה חליפה רובוטית משוכללת שמעניקה לו גוף אנושי, אינטליגנציה אנושית, ומאפשרת לו לרוץ, לקפוץ ולהשתמש במגוון כלי נשק כדי להילחם באויביו.
ג'ים צריך במשחק להציל את הנסיכה מה-שמה (Princess What's-Her-Name) מהמלכה המרשעת חשופית-בשביל-אחוריים (Queen Slug-for-a-Butt) וצבא החיילים שלה.
המשחק הוא משחק פלטפורמה דו-ממדי עם גלילה צדדית בו צריכים גם לירות, ולפתור חידות.
אחד מכלי הנשק העיקריים של ג'ים הוא הראש שלו, אשר בו הוא מסוגל להשתמש כשוט על מנת להצליף באויביו.
בנוסף, ג'ים חמוש גם באקדח פלזמה.
ברוב השלבים צריכים גם להביס בוס שנמצא בסוף השלב.
| מאת = רוג'ר ווטרס
| מקום הקלטה = אמריקה וסט ארנה, פיניקסזירת MGM גראנד גארדן, לאס וגאסאמפיתיאטרון אירווין מדוז, אירווייןזירת רוז גארדן, פורטלנד
| ז'אנר = רוק מתקדם
| חברת תקליטים = קולומביה
| כותב = רוג'ר ווטרס
| מלחין = רוג'ר ווטרס
| מפיק = גימס גות'רי
"Each Small Candle" הוא שיר שנכתב על ידי מוזיקאי הרוק המתקדם הבריטי רוג'ר ווטרס, וזה הופיע לראשונה באלבום ההופעה / וידאו שהוציא לאור בשנת 2000, In the Flesh – Live.
השיר נכתב ברובו אודות סיפור על חייל סרבי שסייע לאלבנית פצועה שפגש במהלך מלחמת קוסובו.
ווטרס הופיע עם השיר בסיבוב ההופעות In the Flesh בלבד.
את השיר הציג לראשונה בהדרן שקיים לאחר הופעתו בזירת קמפר, קנזס סיטי, ארצות הברית ב-28 באוגוסט 1999.
בשנת 2000, בוצע השיר בכל הדרן.
בשנת 2002, בוצע בחלק מן ההופעות.
באלה שלא כללו את השיר, ביצע ווטרס את "Flickering Flame" – שיר חדש שהוציא לאור באלבום האוסף היחידי שלו משנת 2003, Flickering Flame: The Solo Years Volume 1''.
Echoes: The Best of Pink Floyd הוא אלבום האוסף השישי של להקת הרוק המתקדם הבריטית פינק פלויד.
האלבום יצא לאור ב-5 בנובמבר 2001 באנגליה, ולמחרת גם בארצות הברית.
האלבום הגיע למקום השני במצעד הבילבורד האמריקאי בנובמבר 2001. האלבום זכה בפרס אלבום זהב, אלבום פלטינה ואף זכה בפרס "אלבום פלטינה כפולה" בדצמבר 2001, כחודש לאחר שיצא לשוק.
לאחרונה זכה האלבום בפרס "אלבום פלטינה משולשת" (לאחר שנמכרו ממנו שלושה מיליון עותקים בארצות הברית בלבד).
באלבום זה יצא לראשונה בתקליטור השיר "When the Tigers Broke Free", שהופיע בסרט The Wall.
מאוחר יותר, הופיע השיר בהפצה מחודשת של האלבום The Final Cut, בשנת 2004.
האוסף מקיף את הקריירה של הלהקה מהסינגל הראשון שהוציאה לאור, "Arnold Layne", בשנת 1967, ועד הקטע האחרון שהקליטה, "High Hopes", בשנת 1994, במסגרת הקלטות האלבום The Division Bell.
כל אחד מ-26 הקטעים המופיעים באלבום מתעמעם לקראת סופו, תוך כדי מעבר לקטע הבא.
בכך נמנעת "שבירה" בין הקטעים, והמוזיקה אינה נפסקת (למעט החלפת התקליטור, לאחר סוף השמיעה בתקליטור הראשון).
עבודת ה"חיבור" בין הקטעים בוצעה כמחווה על ידי המפיק-המהנדס ג'יימס גאת'רי.
החיבור הצליח ליצור בקרב המאזינים תחושה שמדובר באלבום קונספט, כפי שהקליטה הלהקה ב"תקופת הזוהר" שלה.
האלבום ספג ביקורת קשה מצד מעריצים מושבעים של פינק פלויד, משום שאינו כולל חומר מאלבומים כגון
עם זאת, אפשר לטעון כי האלבום תוכנן כך כדי שיהיה נוח יותר לשמיעה למעריצים חדשים, ופחות עבור המעריצים הוותיקים, שממילא מחזיקים בכל אלבומי הלהקה.
"Interstellar Overdrive" - נכתב על ידי סיד בארט, רוג'ר ווטרס, ריצ'רד רייט וניק מייסון; הופיע ב-The Piper at the Gates of Dawn.
"Careful with That Axe, Eugene" - נכתב על ידי גילמור, ווטרס רייט ומייסון; הופיע בצד ב' של "Point Me at the Sky".
"Atom Heart Mother" - נכתב על ידי גילמור, ווטרס, רייט, מייסון ורון גיסין; הופיע ב-Atom Heart Mother.
"If" - נכתב על ידי ווטרס; הופיע ב-Atom Heart Mother.
"Fearless" - נכתב על ידי גילמור וווטרס; הופיע ב-Meddle.
"San Tropez" - נכתב על ידי ווטרס; הופיע ב-Meddle.
"Breathe" - נכתב על ידי ווטרס, גילמור ורייט; הופיע ב-The Dark Side of the Moon.
"Dogs" - נכתב על ידי גילמור וווטרס; הופיע ב-Animals.
"Mother" - נכתב על ידי ווטרס; מתוך The Wall.
"Young Lust" - נכתב על ידי גילמור וווטרס; מתוך The Wall.
"Nobody Home" - נכתב על ידי ווטרס; מתוך The Wall.
ריצ'רד רייט - קלידים, אורגן האמונד, פסנתר, סינתיסייזר, קלאווינט, זמרה (1, 5, 15, 20), קולות רקע, הפקה
ניק מייסון - תופים, כלי הקשה, אפקטי רצועה, ספוקן וורד (19), הפקה
ג'יימס גות'רי - הפקה, רימאסטרינג
סטורם ת'ורג'רסון - עיצוב עטיפה
בית ספר איזלינגטון גרין - מקהלה (4)
קלייר טורי - זמרה (8)
סאם בראון - קולות רקע (11)
גארי וואליס - כלי הקשה (11)
דורגה מקברום - קולות רקע (11)
דרלין קולדהובן - קולות רקע (11, 13)
קרול קניון - קולות רקע (11)
קרלנה וויליאמס - קולות רקע (14)
ונטה פילדס - קולות רקע (14)
מקהלת קול גברי פונטארדולה - מקהלה (18)
נואל דייוויס - הובלת מקהלת קול גברי פונטארדולה (18)
איאן האנקי - טרומבון (24)
טרי קאמזי - קורנית (24)
מוריס קופר - אופוניום (24)
אריק רייט (7 בספטמבר 1964 – 26 במרץ 1995), המכונה Eazy-E היה ראפר אמריקאי מז'אנר הגנגסטא ראפ.
מגדולי הראפרים בכל הזמנים, הקים את להקת N.W.A.
שילב בשיריו מילות הסתה וקללות כנגד המשטרה בגלל הגזענות הקשה שחווה בחייו מהמשטרה.
בין היתר נודע גם בקולו הגבוה והמיוחד.
רייט נולד בקומפטון שבקליפורניה (במחוז לוס אנג'לס) לקייטי ולריצ'רד רייט.
למד ב"תיכון טאפט" בלוס אנג'לס, שם פגש לראשונה את חברו לעתיד, אייס קיוב.
כשהיה בכיתה י' סולק מבית הספר.
רייט היה צריך לפרנס את עצמו והוא עשה זאת על ידי עסקאות סמים ונשק ולאחר מכן הצטרף לכנופיית "קריפס" (כנופיית רחוב שהחלה את דרכה בלוס אנג'לס והתפשטה ברחבי ארצות הברית כולה) והחל להסתבך עם המשטרה.
ב-1984 החליט רייט להתחיל בקריירה מוזיקלית כדי להפסיק לעסוק בסמים, ולשם כך פנה לחברו ד"ר דרה, חבר בלהקת ה-World Class Wreckin' Cru' יחד עם DJ Yella.
באותו זמן, אייס קיוב כתב את השיר "Boyz-n-the hood", שנחשב לאחד משירי הגנגסטה ראפ הראשונים והמפורסמים ביותר.
כאשר הלהקה הניו יורקית HBO סירבה לקנות את השיר בגלל לשונו הבוטה, החליטה החבורה להקים להקה בשם N.W.A) Niggaz with Attitude; "כושים עם חוצפה" בתרגום חופשי).
אייס קיוב ודרה התעקשו שרייט ישיר את השיר ולבסוף רייט התרצה.
ב-1987 הקליטה הלהקה את אלבומם הראשון, "N.W.A.
and the Posse" בשיתוף עם להקה מקומית שהגיעה מדאלאס שבטקסס בשם "Fila Fresh Crew".
האלבום לא הצליח והלהקה צירפה את MC Ren שהיה חבר ילדות של רייט עוד מבית הספר היסודי ואף היה איתו באותה כנופיה.
Ren הפך מיד לאחד הקולות הראשיים של הלהקה.
בסוף 1987 הקים רייט בעזרת הכסף שצבר חברת תקליטים בשם רות'לס (Ruthless Records) יחד עם איש העסקים היהודי ג'רי הלר, והם הפכו לחברים טובים.
באוגוסט 1988 יצא האלבום השני של הלהקה, "Straight Outta Compton", בגרסתו המצונזרת, והפך להצלחה מסחררת בסצנת האנדרגראונד של לוס אנג'לס, וגם במיינסטרים למרות שכמעט ולא זכה לפרסום ברדיו.
Eazy-E ניצל את ההצלחה וחודש לאחר מכן הוציא את אלבומו הראשון "Eazy-Duz-It" שמכיל בתוכו שירים שחבריו ללהקה כתבו לו.
האלבום, ששילב הומור וגנגסטה ראפ, זכה לפופולריות רבה, מכר 2 מיליון עותקים, והגיע למעמד פלטינה כפולה.
ב-1989 יצאה הגרסה הלא מצונזרת של אלבומם "Straight Outta Compton" והאלבום הפך מיידית לאחד מאלבומי הראפ הטובים של כל הזמנים בזכות המילים הקשות והקללות כנגד המשטרה.
בשיא הצלחת הלהקה, הודיע אייס קיוב כי הוא עוזב את ה-N.W.A בשל חשדות כי Eazy ושותפו הלר גונבים את חלקם של יתר חברי הלהקה בהכנסות.
בחלוף מספר חודשים עזב גם ד"ר דרה והקים חברת תקליטים חדשה בשם "Death Row Records".
מאורעות אלו הביאו לסופה של N.W.A והיוו את יריית הפתיחה ל"מלחמת שירים" בין Eazy לשני חבריו לשעבר.
בניגוד לסכסוך עם אייס קיוב אשר התבטא בעיקר ב"מלחמת שירים", הפכו חילוקי הדעות עם ד"ר דרה לעימות אלים ומסוכן.
חברת התקליטים החדשה של ד"ר דרה, הונהגה על ידי עבריין אלים בשם שוג נייט, אשר שאף לבטל את חוזהו של דרה עם רות'לס ללא כל פיצוי, ג'רי הלר פנה לחבריו בליגה להגנה יהודית אשר ספקו הגנה באמצעות יוצאי צה"ל לשמירה על Eazy והלר במהלך המשא ומתן לביטול החוזה.
בשנת 2006, סיפר הלר כי Eazy העריץ את הליגה להגנה יהודית ואף תכנן להפיק סרט אודותיה.
ב-1992 הוציא ד"ר דרה אלבום בשם "The Chronic", בו קילל כמה פעמים את Eazy-E והשפיל אותו כתגובה לריב ביניהם, וכך נפתחה "מלחמת ראפ" בין השניים.
Dre) 187um Killa", שאותו הקדיש במיוחד לד"ר דרה.
שם קילל אותו חזרה וגם את סנופ דוגי דוג שלמעשה נוצל על ידי דרה שיקלל את Eazy.
קודם לכן, בדצמבר 1992 הוציא Eazy את ה-EP הקצר "Home 4 Tha Sick 5150" שם לא נזכרים חברי N.W.A.
ב-1994 התיידד אריק עם להקה בשם "Bone Thugs-n-Harmony".
הלהקה הופיעה בכמה שירים באלבומו האחרון של Eazy ב-1995.
כשנה לאחר אלבום הנגד של רייט שככו הכעסים בין ד"ר דרה ל-Eazy-E והם השלימו ב-1994. הסכסוך עם אייס קיוב גם שכך זמן קצר לפני זה ואף נראה היה כי יש סיכוי לאיחוד של N.W.A וחברי הלהקה התכוננו אליו.
ב-1995 עבד רייט על אלבום חדש, "Str8 off tha Streetz of Muthaphukkin Compton", שהיווה התחלה חדשה בקריירה שלו, אך קודם שהספיק להקליט את השירים הגיע לבית החולים, שם אובחן תחילה כסובל מאסתמה נפוצה, אך יותר מאוחר התברר שהוא חולה באיידס.
חודש לאחר מכן מת אריק רייט מהמחלה.
האלבום האחרון שטרם הספיק לסיים הושלם על ידי אמנים כמו DJ Yella (חברו מלהקת ה-N.W.A) ולהקת "Bone Thugs-n-Harmony", שהקליטו וכתבו שירים חדשים לאלבום.
כיום, בנו של אריק רייט, אריק רייט ג'וניור המכונה "Lil' Eazy", מנסה לפתוח בקריירה מוזיקלית ולאחד את הלהקה האגדית שבנה אביו.
כמו כן הוציא סרט דוקומנטרי על אביו.
הדמות "ריידר" במשחק "Grand Theft Auto: San Andreas" מבוססת על הראפר Eazy-E כאשר הוא מרכיב את אותן משקפי שמש שרייט נהג להרכיב ואת הסיגריה שמייצגת את התעסקותו בסמים.
עלילת המשחק מתרחשת באותה תקופה שבה רייט היה פעיל.
בנוסף, בסוף הקליפ לשירו של ד"ר דרה "I need a doctor" נראה ד"ר דרה כורע ליד קברו של Eazy-E.
Eazy-Duz-It הוא אלבום סולו הבכורה של הראפר Eazy-E מלהקת N.W.A שיצא בשנת 1988 ונחשב לאחד מאלבומי הראפ המשפיעים ביותר בכל הזמנים.
אלבום זה הוא גם אלבום הבסיס לאלבום המהפכני של להקת N.W.A בשם Straight Outta Compton שכן הרבה "סקרצ'ים" (קטעי מילים או משפטים שמכניסים בעריכה של שיר אחר) שמופיעים באלבום הם בעצם שייכים ל־Eazy-Duz-it.
את כל השירים כתבו להקת N.W.A עצמה כאשר רק שיר אחד נכתב על ידי Eazy בעצמו אך את כל השירים הוא מבצע בעצמו.
האלבום נחשב גם לאחד מאלבומי הגנגסטה ראפ המצחיקים ביותר שכן Eazy בדמותו הקשוחה משתדל לשלב במילותיו הומור רב.
כל השירים הופקו על ידי ד"ר דרה וDJ Yella
אקליפס היא פלטפורמת תוכנה פתוחה וחופשית לפיתוח יישומי צד־לקוח עשירים.
אקליפס מנוהלת על ידי Eclipse Foundation, מוסד ללא כוונת רווח המתווה את כיווני ההתפתחות של הפלטפורמה.
כלי פיתוח רבים מפותחים כיום על־גבי אקליפס וחלקם מנוהלים כתתי־פרויקטים במסגרת קרן אקליפס .
על הפלטפורמה מפותחים מוצרים מסחריים רבים וכן פרויקטים פתוחים וחופשיים שונים (לדוגמה Vuze).
עם זאת, השימוש הרווח ביותר באקליפס הוא ככלי פיתוח ליישומים בשפת ג'אווה.
אקליפס מספקת סביבת פיתוח מתקדמת לשפה זו, והיא בעצמה משמשת לפיתוח פלטפורמת אקליפס, הכתובה גם היא באקליפס.
נוסף על כך, לאקליפס יש מספר רב של פרויקטים משניים, המספקים סביבות פיתוח לשפות אחרות כגון C++, פייתון ורבות אחרות.
ההשערה הרווחת היא שהשם אקליפס נבחר בגלל התחרות עם חברת סאן מיקרוסיסטמס, מפתחת שפת ג'אווה.
"סאן" פירושו שמש ו"אקליפס" פירושו ליקוי חמה.
אקונומטריקה הוא כתב עת אקדמי בכלכלה, המפרסם מאמרים בתחומים שונים בכלכלה (לא רק באקונומטריקה).
הוא רואה אור בידי החברה האקונומטרית (Econometric Society), ומשווק בידי ויילי-בלאקוול (Wiley-Blackwell).
אקונומטריקה מדורג במיקום מהגבוהים ביותר מבין כתבי העת בכלכלה, כאשר האימפקט פקטור שלו, נכון ל-2020 הוא 5.844. העורך הנוכחי של כתב העת הוא סטפן מוריס, פרופסור המופקד על קתדרת אלכסנדר סטיוארט 1886 בכלכלה באוניברסיטת פרינסטון.
אקונומטריקה יצא אור לראשונה ב-1933. עורכו הראשון היה רגנר פריש, זוכה פרס נובל הראשון בכלכלה ב-1969, ששימש כעורך בשנים 1933–1954. אם כי כל המאמרים באקונומטריקה הם כיום בשפה האנגלית, הגיליונות הראשונים הכילו מאמרים מדעיים בצרפתית.
פרופ' צחי גלבוע המשמש כדיקן בית הספר לכלכלה באוניברסיטת רייכמן הוא סגן העורך בכתב העת.
החברה האקונומטרית שואפת למשוך מחקרים שימושיים בעלי רמה גבוהה באמצעות הענקתה של מדליית פריש (Frisch Medal).
הפרס ניתן פעם בשנתיים למאמר ניסיוני או תאורטי-שימושי שפורסם באקונומטריקה במהלך חמש השנים שחלפו.
כיום, המאמר המצוטט ביותר נכתב על ידי דניאל כהנמן ועמוס טברסקי בנושא תורת הערך.
לפי קים, מורס וזינגלס הרי שהמאמר המצוטט ביותר במדעי החברה והכלכלה והמצוטט ביותר באקונומטריקה הוא של הלברט וייט.
EcoRI (מבוטא כ- "Eco R 1") הוא אנזים אנדונוקלאז שבודד מזנים של E.
אנזים זה הוא אנזים הגבלה המשמש את E.
בביולוגיה מולקולרית נעשה בו שימוש רב כאנזים הגבלה.
הוא יוצר קצוות דביקים (מדורגים).
רצף הנוקלאוטידים שאותו חותך האנזים הוא GAATTC, שהוא פלינדרום מאחר שהרצף הקומפלמנטרי הוא CTTAAG.
EcoRI הוא הומודימר המורכב מתת יחידות של 31 קילודלטון המכילות לולאות, המקיפות את ה-DNA כאשר EcoRI נקשר אליו.
המבנה של EcoRI המחובר לרצף שאותו הוא חותך בדרך כלל פוענח באמצעות קריסטלוגרפיה, ומבנה זה מצביע על כך שתת-היחידות שלו מתקשרות עם ה-DNA באופן סימטרי.
בתצמיד, שני סלילי אלפא מתת היחידות השונות, יוצרים יחד אריזה של ארבעה סלילים.
בסלילים אלו השיירים Glu144 ו-Arg145, מתקשרים יחד ויוצרים טבעת.
אנזימי הגבלה כמו EcoRI נמצאים בשימוש רב במסגרת הגנטיקה המולקולרית ובפרט בשיבוט מולקולרי, מיון DNA ומחיקת קטעי DNA אין ויטרו.
EcoRI, כאנזימי הגבלה אחרים היוצרים קצוות דביקים, משמשים לעיתים קרובות לחיתוך DNA לפני חיבור של מקטעי DNA (באמצעות ליגאז), מאחר שקצוות דביקים הופכים את החיבור ליעיל יותר.
EcoRI יכול לבצע חיתוך גם באתרים לא ספציפיים, תופעה המוכרת כ"Star activity", בהתאם לתנאים שבהם נעשית הריאקציה.
תנאים שעשויים לגרום לכך הם ריכוז מלח נמוך, ריכוז גליצרול גבוה, כמות מוגזמת של האנזים בריאקציה, pH גבוה וממסים אורגניים מסוימים.
Ed Hunter (בעברית: אד האנטר) הוא אלבום אוסף אשר מחולק לשני דיסקים מתוך משחק מחשב באותו השם של להקת ההבי מטאל הבריטית איירון מיידן שמכיל שירים מאחד עשר האלבומים הקודמים של הלהקה.
האלבום יצא סמוך לתחילתו של סיבוב ההופעות "The Ed Hunter Tour".
לכן השירים שמופיעים באלבום זה זהים לשירים אותם איירון מיידן ניגנו במהלך סיבוב הופעות זה.
עטיפת האלבום מכילה תמונה של קמע הלהקה "אדי" כצייד צמא לדם ולראיות לפרשה של חטיפה.
London's East End (הקצה המזרחי של לונדון)
The Pits of Hell (עמוק בלהבות הגיהנום)
The Graveyard (בית הקברות העירוני)
סטיב האריס - גיטרת בס
Echoes (בתרגום חופשי: הדים) היא יצירה שנכתבה על ידי להקת פינק פלויד.
היצירה כוללת קטעים אינסטרומנטליים ארוכים, אפקטי קול מרובים וקטעי אלתור ארוכים.
היצירה נכתבה בשנת 1970 על ידי כל ארבעת חברי הלהקה דאז (רוג'ר ווטרס, ניק מייסון, ריצ'רד רייט ודייוויד גילמור).
Echoes פורסמה רשמית באלבום האולפן Meddle, והיא הרצועה האחרונה באלבום זה של הלהקה.
אורך היצירה הוא 23:31 דקות (בגרסת האלבום Meddle) ו-16:30 דקות (בגרסת האלבום Echoes: The Best of Pink Floyd).
היצירה תופסת את כל צד ב' של התקליט ב-Meddle.
האלבום Echoes: The Best of Pink Floyd נקרא על שם היצירה, והיצירה גם מופיעה בגרסה מקוצרת יותר באלבום כרצועה החמישית.
Echoes היא היצירה השלישית באורכה של פינק פלויד, אחרי Atom Heart Mother (באורך של 23:44 דקות) ושני החלקים המחוברים של Shine On You Crazy Diamond (באורך של 26:01).
בשונה מיצירות אלו, Echoes אינה מחולקת לחלקים שונים; אולם היצירה השלמה נכתבה מכמה חלקים שונים שנכתבו בנפרד וחוברו ליצירה אחת.
היצירה חולקה לשני חלקים נפרדים בסרט Live at Pompeii , כאשר החלק הראשון הוא החלק שפותח את הסרט והחלק השני הוא החלק שסוגר את הסרט.
בריאיון למגזין הרולינג סטון, הסביר ווטרס שמילות השיר הן ניסיון להסביר את "הפוטנציאל שיש לכל בן אנוש בלהכיר את האנושיות של כל אדם ואדם ולכבד את זה, עם אמפתיה ולא אנטיפתיה".
ווטרס גם הצהיר שיצירה זו היא הרעיון האידאולוגי שקדם ל-The Dark Side of The Moon, מאחר שב-Echoes ווטרס עצמו החל למקד את המוזיקה של פינק פלויד באנשים ובבעיות שניצבות בפני האנושות יותר מבמסעות דמיוניים לחלל ובטריפים פסיכדליים הזייתיים.
היצירה נוצרה במקור מניסיונות מוזיקליים של כל אחד מחברי הלהקה בנפרד.
חלקים אחרים שנוצרו במסגרת היצירה נקראו "The Son of Nothing" (הבן של כלום) או "The Return of the Son of Nothing" (חזרתו של הבן של כלום).
"The Return of the Son of Nothing" שימשה כדי להציג את הגרסאות המוקדמות והלא שלמות של הקטע לקהל בזמן הופעות חיות בתחילת 1971
במהלך פיתוח היצירה, מילות השיר לא היו סופיות לגמרי.
השיר התייחס במקור למפגש בין שני גופים שמימיים, אבל כנראה בגלל החששות ההולכות וגדלות של ווטרס שהסגנון של פינק פלויד הופך להיות יותר ויותר רוק חלל, מילות השיר שונו לדימויים תת-מימיים במקום.
גם שם היצירה, Echoes, שונה מספר פעמים לפני ואחרי השחרור של האלבום Meddle.
היצירה היוותה מרכיב חשוב בהופעות החיות של הלהקה בשנים 1971 עד 1975. בגרסת ההופעה Live at Pompeii היצירה חולקה לשני חלקים.
השיר בוצע אחת עשרה פעמים בסיבוב ההופעות העולמי של האלבום A Momentary Lapse of Reason בשנת 1987, אך הסינטיסייזר של רייט החליף את אורגן הפארפיסה, והרמוניית הקולות הוחלפה כדי לבצע לרייט לשיר את החלק של גילמור (הקול הנמוך) ולגילמור לשיר את החלק של רייט (הקול הגבוה).
הלהקה ביצעה את השיר 11 פעמים במהלך סיבוב ההופעות הזה ולאחר מכן הפסיקה לבצע אותו, מכיוון שהם לא היו מרוצים מהביצוע של השיר.
גילמור הקים לתחייה את השיר בסיבוב ההופעות של האלבום On an Island בשנת 2006, כאשר גילמור ורייט שרים את החלק הנמוך וג'ון קרין שר את החלק הגבוה.
רייט השתמש באורגן הפארפיסה שלו במיוחד בשביל שיר זה בכל סיבוב ההופעות.
הופעות אלו נמצאות באלבום Live in Gdańsk ובסרט ההופעה Remember That Night של גילמור.
לאחר מותו של רייט, הצהיר גילמור כי לעולם לא ינגן יותר את השיר הזה בהופעות.
במהלך השנים מאז יצאה, נחשבת "Echoes" ליצירת מפתח בהיסטורייה של הלהקה ולאחד מהיצירותיה החשובות.
רבים מצביעים כי ביצירה הזו, הונחו היסודות לצליל המוכר של פינק פלויד וליצירות קונספטאליות עם רעיון מתמשך כ-"The Dark Side of the Moon".
היצירה נחשבת גם לאבן דרך ברוק המתקדם, בזכות שילוב ההשפעות הקלאסיות של ריצ'רד רייט עם השפעות הבלוז ורוק של דייוויד גילמור.
יחד עם חיבור החלקים ליצירה שלמה עם השפעות מסגנונות שונים כפאנק וקולאז'י סאונד אוונגרדיים על גבול האמביינט.
דייוויד גילמור - שירה, גיטרה חשמלית, אפקטי קול
ריצ'רד רייט - שירה, קלידים, פסנתר כנף, סינתיסייזר, אורגן האמונד, אורגן פארפיסה, אפקטי קול
רוג'ר ווטרס - גיטרה באס, אפקטי קול
ניק מייסון - תופים, כלי הקשה, אפקטי קול
אקומושן הוא ארגון ללא מטרות רווח שמטרתו קידום פעילות יזמית רב-תחומית בתחום התחבורה החכמה אשר תייצב את ישראל כסביבת פיתוח וניסוי אטרקטיבית בתחום.
הארגון הוקם בשנת 2012 והוא יוזמה משותפת של משרד התחחבורה, משרד הכלכלה והמכון הישראלי לחדשנות.
מתכונת הפעילות בארגון מתכונת הפעילות היא -open innovation, בה אנשי טכנולוגיה חולקים ידע ומשתפים פעולה על אף שעסקית הם לעיתים מתחרים זה בזה.
הארגון מקיים מתקיימים אירועי חדשנות אחת לחודש-חודשיים בהם יזמים נחשפים לטכנולוגיות חדשות, מובילי שוק ומשקיעים, עוברים סדנאות וחולקים בידע.
בנוסף, החל מ-2013, הארגון מקיים כנס מרכזי שנתי, הכולל הרצאות ותערוכה.
משתתפי האירועים, בהם הארגון רואה חברי קהילה, מגיעים מארגונים השונים מתחום התחבורה החכמה, בכלל זה מהאקדמיה, מהתעשייה בישראל ובעולם ומגופים ללא מטרות רווח.
תחומי העיסוק של חברי הקהילה כוללים בין השאר התייעלות אנרגטית, הנעה היברידית (משולבת) וחשמלית, מערכות אנרגיה (אחסון, אספקה, העברה), מקורות והתקני אגירת אנרגיה מבוססים אלקטרוכימיה כגון: תאי דלק, סוללות וכדומה, בטיחות בדרכים, מערכות הנעה עצמאית וניווט חכם.
echo במחשוב, היא פקודה במערכות ההפעלה DOS, OS/2, Microsoft Windows, Singularity, יוניקס, דמויות יוניקס, ולינוקס, המציגה מחרוזת טקסט במסוף המחשב.
לרוב מדובר בפקודה מובנית במערכת, המשתמשת בתסריטי מעטפת וקובצי אצווה כדי לנתב פלט אל המסך או אל קובץ.
מעטפות פקודה רבות ובהם באש, ו-zsh, מיישמות את Echo כפקודת מעטפת מובנית.
echo התחילה בתוך Multics, והפכה להיות חלק מיוניקס גרסה 2. echo -n, ביוניקס גרסה 7 החליפה את prompt, שהתנהגה באופן דומה, אך ללא גלישה לשורה הבאה.
השימוש הסטנדרטי בפקודת echo, בסביבת יוניקס, יתבצע כדלקמן כאשר השורה הראשונה היא הקלט, והשנייה היא הפלט.
שימוש בתווים מיוחדים לצורך הורדת שורה יתבצע כדלקמן:$ echo -e "Hello \n World!"
EOQ (לפעמים נקרא "מודל שיני המסור") מתאר מודל ניהול הזמנות מלאי המוצא כמות אופטימאלית להזמנה בהינתן מספר הנחות ומשתנים.
ניתן להזמין ולספק את כל הכמות במנה אחת
הדרישה עבור המוצרים היא קבועה ויציבה
עלות ההזמנה אינה תלויה בכמות המוזמנת
= עלות קבועה להזמנה או דרישה לייצור
מציאת כמות ההזמנה האופטימלית Q*
מציאת עלות ההזמנה האופטימלית מתוך שלוש הפונקציות הבאות
על מנת למצוא את המינימום של העלות הכוללת (TC) - נגזור לפי Q (כל שאר המשתנים ייחשבו כקבועים)
ונשווה את השיפוע ל -0
בפתרון למשוואה זו נקבל את Q* = הכמות האופטימלית להזמנה
מודל זה אינו מתחשב בשינויים בדרישה, שינויים בריבית, הנחת כמות.
ניתן לבצע הערכה כללית לגבי הכמות האופטימלים להזמנה במידה וחלק מהפרמטרים מתקיימים.
edX (תעתיק לעברית: אֶדֶקְס) הוא ארגון המספק קורסים פתוחים מקוונים מרובי משתתפים (MOOCs) ברמה אוניברסיטאית וכן קורסים מקצועיים.
למעט הקורסים המקצועיים, כל שאר הקורסים הם בחינם לכולם.
עבור חלק מהקורסים קיימת אפשרות לקבל תעודה מאומתת על סיום מטלות הקורס תמורת תשלום.
edX הוקם על ידי אוניברסיטת הרווארד ו-MIT במאי 2012. הארגון edX שונה מספקי MOOCs אחרים כמו קורסרה ו-Udacity בכך שהוא הוקם כארגון ללא מטרת רווח והפלטפורמה שלו היא פלטפורמת תוכנה קוד פתוח.
נכון למרץ 2017, edX מציע קרוב ל-1270 קורסים ורשומים בו כ-10 מיליון סטודנטים יותר מ-110 אוניברסיטאות וארגונים ללא מטרות רווח מציעים או מתעתדים להציע קורסים באתרי edX.
קורסי אדקס מחולקים למקטעי למידה שבועיים.
כל שבוע למידה כולל סרטוני וידאו קצרים המלווים בתרגילי למידה אינטראקטיביים, בעזרתם יכולים הסטודנטים לתרגל את העקרונות שהוצגו בסרטונים.
הקורסים כוללים לעיתים קרובות גם סרטוני הדרכה, ספר לימוד מקוון, ופורום לדיון בהם יכולים הסטודנטים לפרסם שאלות ולדון עם עמיתיהם ועם מנחי הקורס.
לעיתים משולבות בקורסים גם מעבדה מקוונות.
לדוגמה, ב-MOOC הראשון של edX - קורס במעגלים וחשמל, סטודנטים בנו מעגלים חשמליים וירטואליים במעבדה מקוונת.
edX מציעה תעודות למסיימים בהצלחה את הקורסים, ומספר קורסים מקנים נקודות זכות אקדמיות.
ההחלטה האם להכיר בקורסים מקוונים של edX נתונה לשיקול דעתו הבלעדי של המוסד האקדמי בו לומד הסטודנט וחלקם מוכרים על ידי אוניברסיטאות בישראל.
edX מציעה מגוון דרכים ללמוד בקורסים שלה: אפשרות להשתתף בקורס ללא עלות, או ללמוד על מנת לקבל תעודת סיום מאומתת של edX (עלות משתנה בהתאם לקורס).
edX מציעה גם תעודות XSeries על השלמה בהצלחה של אשכולות קורסים בנושא אחד (בין שניים לשבעה קורסים, העלות משתנה) ותוכניות MicroMaster בהן אשכולות קורסים ברמת תואר שני.
בנוסף להשכלה ש־edX מציע, הפלטפורמה מנוצלת למחקר בנושא למידה מרחוק, באמצעות איסוף דפוסי השימוש של הלומדים בקורס האינטרנטי, ושילובם עם הנתונים הדמוגרפים הנאספים מכל נרשם.
קבוצת חוקרים מהארווארד ו-MIT בראשות דייוויד פריצ'רד ולורי ברסלו, פרסמו ממצאים ראשוניים ב-2013. מוסדות להשכלה גבוהה וארגונים השותפים ב-edX עורכים מחקרים עצמאיים תוך שימוש בנתונים מהקורסים שהם מציעים בפלטפורמה.
המחקר מתמקד בשיפור שימור לקוחות ובדרך לסייע לתלמידים להשלים בהצלחה את הקורסים, וכן בתוצאות הלמידה בקורסים מקוונים לעומת למידה מסורתית בקמפוסים.
edX יצרה שותפויות עם מוסדות חינוך בארצות הברית, סין, מונגוליה, יפה ועוד, על מנת להשתמש בקורסי edX ב"למידה מעורבת".
במודל למידה מעורבת משולבים מרכיבים מקוונים בלימודים בכיתה מסורתית.
אוניברסיטת סן חוזה (SJSU) יצרה שיתוף פעולה עם edX בו הוצע הקורס "מבוא למדעי המחשב ותכנות" כקורס מעורב.
SJSU פרסמה דו"ח ובו ממצאים ראשוניים על הפרויקט בפברואר 2013. מהממצאים עלה ששיעורי הכישלון בקורס המעורב עם edX ירדו מ-41% ל-9%.
edX היא פלטפורמה הפועלת בתוכנת קוד פתוח שפותחה על ידי edX וזמינה ללא תשלום למוסדות השכלה גבוהה המעוניינים לפתח קורסים דומים.
ב-1 ביוני 2013 פתחה edX את הקוד של כל הפלטפורמה שלה.
את קוד התוכנה אפשר למצוא בGitHub.
במרץ 2014 מינו ב-edX את ונדי קאבולה (Wendy Cebula), לשעבר סמנכ"לית התפעול של Vistaprint, כנשיאה ומנהלת התפעול.
המנכ"ל אנאנת אגרוול (Anant Agarwal) מ־MIT אמר שקאבולה תביא אתה "היבט יזמי" ותעזור למלכ"ר למצוא הזדמנויות מסחריות.
אלן מ' גרבר (Alan M.
Garber), נשיא אוניברסיטת הרווארד, בעזרתו של מייקל ד' סמית (Michael D.
Smith), מדען מחשבים שהוא גם דיקן הפקולטה למדעים ואמנויות מנהלים את חלקה ותרומתה של אוניברסיטת הרווארד לפרויקט.
הארגון נמצא בעיצומו של תהליך עיצוב מודל עסקי בר קיימא עבורו.
edX נוסדה במאי 2012 על ידי מדענים מהרווארד ו־MIT: גרי זוסמן, אנאנת אגרוול, כריס טרמן.
פיוטר מיטרוס לימד את הקורס הראשון ב-edX על מעגלים חשמליים ואלקטרוניקה מ־MIT, אליו נרשמו 155,000 תלמידים מ-162 מדינות.
בשנת 2013 הם חברו לאוניברסיטת סטנפורד וביוני 2013 הגיעו למיליון סטודנטים.
באותה שנה יצאה edX כתוכנה בקוד פתוח.
בספטמבר 2014 השיקה edX יזמת פעילות בתיכון ובאוקטובר באותה שנה פתחה קורסי הכשרה מקצועית.
במרץ 2015 edX יצרה שיתוף פעולה עם מיקרוסופט ובאפריל באותה שנה השיקה יחד עם האוניברסיטה של מדינת אריזונה תוכנית המאפשרת ללמוד שנה א' באופן מקוון.
בספטמבר 2016 הושקו 19 תוכניות מיקרו מאסטר ובפברואר 2017 הושקו עוד 16 תוכניות מיקרו מאסטר.
בסוף 2013 הודיעו מספר מדינות וגופים פרטיים על אימוץ פלטפורמת הקוד הפתוח של edX ליישום והשקת יוזמות חדשות.
עשר אוניברסיטאות סיניות חברו ליצירת יזמה חינוכית מקוונת בסין הנקראת XuetangX, מאה ועשרים מוסדות להשכלה גבוהה בצרפת מציעות קורסים מקוונים ברחבי צרפת בניהולו של משרד החינוך הצרפתי.
קרן החינוך והפיתוח של המלכה ראניה יצרה את פורטל הMOOC הראשון בעולם הערבי Edraak.
קרן המטבע הבינלאומית משתמשת בפלטפורמת edX לפרויקט נסיוני של קורסים מקוונים בכלכלה ופיננסים ותאגיד Tenaris משתמש בפלטפורמה על מנת להרחיב את ההכשרה העסקית וההשכלה של עובדיו.
נכון למרץ 2017 שותפים ב-edX יותר מ-110 ארגונים ומוסדות.
בשנת 2015 נחתם חוזה בין המטה לישראל דיגיטלית (המשרד לשוויון חברתי) וחברת edX העולמית להקמת פלטפורמה ללמידה דיגיטלית במטרה לעודד את שוק הלמידה המקוונת בישראל, להתאים אותו לצורכי המשק ולייצר הובלה בתחום.
באפריל 2016 פרש מתפקידו ראש המטה יאיר שינדל, עקב חילוקי דעות עם המשרד לשוויון חברתי.
בחודש מרץ 2017 הודיעה אוניברסיטת חיפה שתאפשר ללמוד תואר ראשון בשנתיים בלבד, במסלול בו ילמדו חלק מהקורסים בפלטפורמת edX העולמית ובמקבילה הישראלית שלה, קמפוס IL.
המל"ג, הות"ת והמטה לישראל דיגיטלית פועלים כדי לעודד את מוסדות להשכלה גבוהה להציע קורסים דיגיטליים ולשלבם בתוכנית הלימודים.
נכון ל-2020 מציע מיזם קמפוס IL 230 קורסים בעברית ובערבית.
Echoes (בעברית: הדים) הוא אלבום הבכורה של הזמרת-יוצרת הבריטית מגי ריילי.
האלבום יצא לאור ב-30 באפריל 1992, על ידי חברת התקליטים EMI.
האלבום הגיע למקום הראשון במצעד האלבומים שבנורווגיה.
האלבום הופק על ידי ארמנד וולקר, הראלד שטיינהאור, כריסטיאן שולצה וסטפן זאונר.
האלבום יצא על גבי תקליט, ותקליטור.
בשנת 2008, יצא האלבום מחדש על ידי חברת התקליטים מירור אימייג' רקורדס.
ב-AllMusic הפנו כלפיו ביקורת חיובית, תוך שהעניקו לו שלושה כוכבי זהב מתוך חמישה בסך הכול.
פרק זמן מסוים לאחר צאתו, הועלה האלבום לרשת הזרמת המדיה ספוטיפיי.
Echoes (בעברית: הדים) הוא סינגל שהוקלט על ידי הרכב האינדי-פופ הישראלי לולה מארש.
השיר יצא לאור ב-12 ביולי 2019, כסינגל הראשון מתוך האלבום השני של לולה מארש, Someday Tomorrow Maybe, על ידי חברת התקליטים אנובה מיוזיק.
השיר נכתב על ידי יעל שושנה כהן וגיל לנדאו והופק על ידי לנדאו.
השיר הוא בסגנון הפופ המאפיין שירים נוספים מהאלבום.
בריאיון למגזין בילבורד, סיפר לנדאו כי השיר במקור נכתב כבלדה.
הסינגל עצמו זכה לסיקור מיוסי חרסונסקי, שציין את השיר בחיוב והעניק לו ארבעה כוכבי זהב מתוך חמישה.
הווידאו קליפ הנלווה לשיר, בוים על ידי אינדי חאיט והועלה לערוץ ה-Vevo של לולה מארש ב-12 ביולי 2019, בסמוך לצאת הסינגל.
Echo (בעברית: הד) הוא אלבום האולפן השני של הזמרת-יוצרת הבריטית ליאונה לואיס.
האלבום יצא לאור ב-9 בנובמבר 2009 על ידי חברות התקליטים סייקו מיוזיק וג'יי רקורדס.
מתוך האלבום יצא הסינגל המצליח "Happy".
מקוםתאריםמכירותאוסטריה (IFPI Austria)פלטינה20,000אירלנד (IRMA)פלטינה 2×30,000בריטניה (BPI)פלטינה 2×600,000קנדה (Music Canada)פלטינה80,000שווייץ (IFPI Switzerland)פלטינה30,000סיכוםאירופה (IFPI)פלטינה 2×2,000,000
Echoes of Silence הוא המיקסטייפ השלישי של הזמר הקנדי דה ויקנד.
המיקסטייפ יצא לאור ב-21 בדצמבר 2011. המיקסטייפ הוא החלק האחרון באלבום האוסף Trilogy.
Echo of Miles: Scattered Tracks Across the Path הוא אלבום אוסף משולש של להקת הגראנג' האמריקאית סאונדגארדן, שיצא בנובמבר 2014 בחברת A&M.
האלבום כולל אוסף שירים לא מוכרים מתוך סינגלים, גרסאות נדירות לשירים, קאברים, רמיקסים, הקלטות ועוד מ-1988 ועד לשחרור האלבום.
כמו כן כולל האלבום מספר שירים שלא יצאו לאור מעולם עד כה.
גיטריסט הלהקה קים ת'איל הזכיר בראיונות בעבר כי ישנם עוד שירים שלא יצאו גם לאחר שחרור אוסף זה, וציין כי הוא מעוניין יהיה להוציא לאור אוסף ה-"B-sides", שיכלול את שירים אלו בעתיד.
האלבום יצא בשתי גרסאות, בגרסה הראשונה שלושה תקליטורים:
Originals - שירים מקוריים שלא נכללו באלבומי הלהקה אלא יצאו ביחד עם סינגלים, או כאלה שלא יצאו עד ל-2014.
Covers - קאברים שביצעה הלהקה לשירים של להקות / אמנים אחרים בעבר.
Oddities - שירים ייחודיים וגרסאות לא מוכרות (חלקם רמיקסים) לשירי הלהקה.
הגרסה השנייה של האוסף היא גרסת דיסק יחיד (Single disc version) ובו 14 רצועות נבחרות מהדיסק "Originals".
אחרי שחרורו הגיע האלבום למקום ה-49 במצעד הבילבורד של "US Top Rock Albums".
"Echoes in Rain" (בעברית: "הדים בגשם") הוא סינגל שהוקלט על ידי הזמרת-יוצרת האירית אניה, מתוך אלבום האולפן השמיני שלה, Dark Sky Island.
השיר יצא לאור ב-9 באוקטובר 2015, על ידי חברת התקליטים האחים וורנר, כסינגל המוביל והיחיד מתוך האלבום.
השיר הגיע למקום השישי במצעד השירים שבפלנדריה.
השיר נכתב על ידי אניה ורומא ראיין והופק על ידי ניקי ראיין.
השיר תואר כשיר אופטימי, בעקבות השימוש באוסטינטו, פיציקטו וכלי מיתר.
הווידאו קליפ הרשמי של השיר פורסם ב-20 בנובמבר 2015, ביום בו יצא האלבום Dark Sky Island, עצמו.
הוא מציג את אניה, כשהיא מבצעת את השיר ביחד עם תזמורת כלי המיתר Wired Strings ומקהלה נשית, בבית הספר הארו בלונדון.
בקליפ מוצג גלובוס, שממחיש את הקונספט שלו.
נכון לאוקטובר 2020, מונה הצפיות של הקליפ עומד על למעלה מ-6.2 מיליון צפיות.
קליפ המילים צבר למעלה מ-21 מיליון צפיות.
אזורתאריך יציאהפורמטחברת תקליטיםמקורכלל העולם9 באוקטובר 2015הזרמת מוזיקה • הורדה דיגיטליתאיגל • האחים וורנראיטליה13 בנובמבר 2015רדיו להיטים עכשוויים
Ecosia (בתעתוק לעברית: אקוזיה) הוא מנוע חיפוש אינטרנטי שתורם 80% או יותר מרווחיו לארגונים ללא מטרות רווח שעוסקים בייעור על ידי נטיעת עצים.
חברת Ecosia מגדירה את עצמה כעסק חברתי שמקדש את הפרטיות של משתמשיו וטוענת לשקיפות פיננסית מלאה.
מנוע החיפוש Ecosia הושק ב-7 בדצמבר 2009. עד 2010, אקוזיה העבירה את תרומותיה לתוכנית של הסניף הגרמני של הקרן העולמית לשימור חיות הבר שהגנה על נהר ז'ורואנה באגן האמזונס בברזיל.
בשנת 2011, מנוע החיפוש גייס מעל ל-250 אלף אירו.
בין החודשים יולי 2013 לספטמבר 2014, אקוזיה תרמה לתוכנית Plant a Billion Trees של ארגון The Nature Conservancy, שמטרתה שיקום ושחזור היער האטלנטי בברזיל.
בשנת 2015 אקוזיה החלה לקחת חלק במימון ייעור בבורקינה פאסו כחלק ממיזם החומה הירוקה הגדולה שמטרתו מניעת מדבור.
ב-9 ביוני 2022, הושק עיצוב חדש לאתר יחד עם פרסום מניפסט חדש לחברה ושינוי במודל נטיעת העצים שלה.
Ecuador הוא שיר, שהופק על ידי הרכב הטכנו הגרמני סאש!
בשיתוף הדי ג'י הגרמני אדריאן רודריגז .
השיר יצא לאור בשנת 1997 כסינגל השלישי מתוך אלבום הבכורה של סאש, It's My Life – The Album.
השיר היה ללהיט בינלאומי והגיע למקום הראשון ברומניה, בלגיה, וסקוטלנד ובמצעדי שירי הדאנס בארצות הברית ובקנדה.
במצעד הסינגלים הבריטי דורג השיר במקום הראשון.
הווידאו קליפ לשיר בוים על ידי אוליבר זומר.
ביוטיוב זכה השיר ל-70 מיליון צפיות.
Echo 3 היא שמה של סדרת דרמה אמריקאית המבוססת על סדרת הטלוויזיה הישראלית "בשבילה גיבורים עפים" בהשראת הרומן מאת אמיר גוטפרוינד.
הסדרה משודרת בשרתי Apple TV+.
הסדרה עוסקת בשני חברים (במבי והנסיך) ששירתו יחד כצוות לוחמים בכוח דלתא, עליו פיקד סגן דריפטר (הבטלן), וכן באמבר - אחות של במבי ורעייתו של הנסיך.
כחצי שנה קודם השניים יצאו למבצע חילוץ בני ערובה בצפון אפגניסטן ובעקבות מותו הטראומטי של המפקד דריפטר, הקשר ביניהם ניתק.
אמבר היא חוקרת מוח, שיוצאת לקולומביה כדי לחקור שיטת מחקר בהתמכרויות באמצעות סמים פסיכדליים.
אמבר נחטפת על ידי כנופיות קולומביאניות ושני החברים נוסעים יחד לקולומביה על מנת לשחרר אותה, למרות יחסיהם המתוחים.
ג'סיקה אן קולינס בתפקיד אמבר צ'סבורו
אליזבת אנווייז בתפקיד נטלי פוסטר
בחודש יולי 2020, אפל הודיעה כי הזמינה סדרה של 10 פרקים, כהפקה של אפל וקשת אינטרנשיונל, ועובדה על ידי מארק בול וג'ייסון הורוויץ' כיוצר.
במאי 2021 לוק אוונס ומיכיל הואסמן לוהקו לגלם את התפקידים הראשיים, כאשר אליזבת אנווייז וג'סיקה אן קולינס הצטרפו ביוני 2021.
"Eazy" (בעברית: "קל") הוא סינגל שהוקלט על ידי הראפר האמריקאי דה גיים, בהשתתפות הזמר האמריקאי קניה וסט.
הוא יצא לאור ב-16 בינואר 2022, על ידי חברת התקליטים 100 אנטרטיינמנט, כסינגל מתוך האלבום Drillmatic – Mind vs.
Heart של דה גיים ו-Donda 2 של וסט.
ב-12 בינואר 2022 פורסם על ידי טרייסי מילס, מעצבת ומלבישה, סרטון בו נראה וסט מדבר עם די ג'יי פרמייר, דה גיים, פושה טי ומייק דין בשיחת וידאו.
בסרטון אמר וסט כי הוא מוציא לאור סינגל ביום שישי הקרוב, ושאל את פרמייר האם הוא יוכל לעשות עבורו סקראצ'ינג לשיר.
ב-15 בינואר יצא השיר באופן בלעדי לשירות הזרמת המוזיקה ספוטיפיי, לפני שפורסם לפלטפורמות נוספות למחרת.
ב-14 בינואר חשף וסט את עטיפת השיר באמצעות פוסט בחשבון האינסטגרם שלו, כשכתב "החיים שלי לא היו קלים אף פעם".
העטיפה מציגה תמונה של קוף ללא עורו על מרקע אדום כצבע הדם.
היא צולמה במקור על ידי הצלם האנגלי ניק נייט בשנת 1997 כחלק מהמאמר שלו, War, שפורסם ב-Big Magazine.
תמונת הקוף לא פורסמה עד 2013, לאחר שאצר אותה עבור תמונת מחבר של SHOWstudio.
הארגון לזכויות בעלי-חיים, "אנשים למען יחס מוסרי לבעלי חיים" (PETA) גער בווסט על הבחירה בקוף ללא עור כעטיפה לאחד הסינגלים שלו, וטען כי התמונה מזכירה את רוב הקופים שהארגון הציל מהתעללות.
הווידאו קליפ של השיר פורסם לראשונה כפוסט באינסטגרם ב-2 במרץ 2022. הווידאו הוא אנימציה בפלסטלינה בחציו הראשון.
הוא ספג ביקורות חריפות שכן הוא מציג את וסט חוטף, קובר בחיים ועורף את ראשו של פיט דייווידסון, בן-זוגה החדש של קים קרדשיאן, גרושתו של וסט.
Ebonics (הלחם בסיסים של המילים ebony - עץ הובנה המשמש כתיאור חיובי לאנשים כהי עור ו-phonics - פוניקה, צלילי הדיבור) הוא מונח שנועד במקור להתייחס לשפתם של כל הצאצאים מעבדים אפריקאים שחורים, במיוחד ממערב אפריקה, האיים הקריביים וצפון אמריקה.
המונח Ebonics נוצר בשנת 1973 על ידי קבוצה של חוקרים שחורים שלא ראו בעין יפה את המונחים השליליים המשמשים לתיאור סוג זה של שפה.
מאז המחלוקת של 1996 על השימוש וההכרה בו על ידי מועצת בית הספר של אוקלנד, המונח Ebonics שימש בעיקר כדי להתייחס לאנגלית אפרו-אמריקאית כסוציולקט, ניב השונה באופן מובהק מאנגלית אמריקאית רגילה.
המילה Ebonics נטבעה במקור ב-1973 על ידי הפסיכולוג החברתי האפרו-אמריקאי רוברט ויליאמס בדיון עם הבלשן ארני סמית' (כמו גם חוקרי שפה וחוקרים אחרים) שהתקיים בכנס בנושא "התפתחות קוגניטיבית ושפה של הילד השחור", שנערך בסנט לואיס, מיזורי.
כוונתו הייתה לתת שם לשפה של אפרו-אמריקאים שהכירה בהשלכה הלשונית של סחר העבדים ונמנעה מהקונוטציות השליליות של מונחים אחרים כמו "nonstandard Negro English" (בתרגום חופשי: "אנגלית כושית לא תקנית")אנחנו צריכים להגדיר מה אנחנו מדברים.
אנחנו צריכים לתת הגדרה ברורה לשפה שלנו...
אנו יודעים ש-ebony פירושו שחור ושהפוניקה מתייחסת לצלילי הדיבור או למדע הצלילים.
לפיכך, אנחנו באמת מדברים על המדע של צלילי דיבור שחורים או שפה.
בשנת 1975, המונח הופיע ב-Ebonics: The True Language of Black Folks, ספר שנערך ונכתב על ידי ויליאמס:כמונח בן שנתיים שנוצר על ידי קבוצה של חוקרים שחורים, ניתן להגדיר Ebonics כ"מאפיינים הלשוניים והפרא-לשוניים אשר מייצגים על רצף קונצנטרי את היכולת התקשורתית של צאצאי העבדים ממערב אפריקה, הקריביים וארצות הברית ממוצא אפריקאי.
הוא כולל את הניבים השונים, פאטואים, ארגוטים, אידיואלקטים ודיאלקטים חברתיים של אנשים שחורים" במיוחד אלה שהסתגלו לנסיבות קולוניאליות.
Ebonics שואבת את צורתו מ-ebony (שחור) ומפוניקה (צליל, חקר הקול) ומתייחסת לחקר השפה של אנשים שחורים על כל הייחוד התרבותי שלה.
כותבים אחרים הדגישו מאז כיצד המונח מייצג את השקפת השפה של אנשים שחורים כהשקפה אפריקאית ולא אירופאית.
המונח לא היה פופולרי בעליל, אפילו בקרב אלה שהסכימו עם הסיבה להמצאתו.
אפילו בספרו של ויליאמס, המונח Black English נפוץ הרבה יותר מהמונח Ebonics.
ג'ון באו הצהיר שהמונח Ebonics משמש בארבע דרכים על ידי חסידיו האפרוצנטריים והן:
להוות "מבנה בינלאומי, הכולל את ההשלכות הלשוניות של סחר העבדים האפריקאי";
התייחסות לשפות הפזורה האפריקנית בכלל;
או שהוא עשוי להתייחס למה שנחשב בדרך כלל כסוג של אנגלית:
היא "מקבילה לאנגלית שחורה ונחשבת לדיאלקט של אנגלית" (ולכן היא רק כינוי חלופי לאנגלית אפרו-אמריקאית), או
"היא הניגודיות של אנגלית שחורה ונחשבת לשפה שאינה אנגלית" (ולכן מהווה דחייה של המושג " אנגלית אפרו אמריקאית", אך בכל זאת משמשת לתיאור מה שאחרים מתייחסים אליו כשפה עצמאית.
Ebonics נשאר מונח לא מוכר עד 1996. הוא לא מופיע במהדורה השנייה של המילון האנגלי של אוקספורד משנת 1989, וגם לא אומץ על ידי בלשנים.
המונח זכה לפרסום נרחב בארצות הברית עקב מחלוקת על החלטת מועצת בית הספר של אוקלנד לציין ולהכיר בשפה העיקרית (או הסוציולקט או האתנולקט) של צעירים אפרו-אמריקאים הלומדים בבית הספר, ועל ידי כך לרכוש כספים מתוקצבים כדי להקל על הוראת אנגלית סטנדרטית.
לאחר מכן, המונח Ebonics הפך לפופולרי, אם כי לא יותר ממילה נרדפת לאנגלית אפרו-אמריקאית, אולי שונה בדגש על שורשיה האפריקאים ועצמאותה מאנגלית.
המונח קשור למחלוקת הלאומית על ההחלטה של מועצת בית הספר של אוקלנד, שאימצה החלטה ללמד ילדים "אנגלית אמריקאית סטנדרטית" באמצעות תוכנית ספציפית עם דרישה להשתמש גם באנגלית רגילה וגם ב-Ebonics.
בעוד שרוב הבלשנים בדרך כלל נמנעים מהמונח, הוא משמש במקומות אחרים (כגון פורומים באינטרנט), לעיתים קרובות כדי ללעוג לאנגלית אפרו-אמריקאית (AAE).
הבלשן האפרו-אמריקאי ג'ון מקוורטר טוען שהשימוש במונח יותר פוגע בהישגים האקדמיים של השחורים מאשר משפר אותם בכך שהחשיבה על AAE כשפה שונה לחלוטין מאנגלית משמשת רק להרחבת הפער הנתפס בין לבנים לשחורים בארצות הברית.
וולט וולפרם, חוקר ותיק של AAE, מציין שהדיון בסוג זה של אנגלית "גולש לפוליטיזציה ולטריוויאליזציה על ידי המונח Ebonics עצמו".
"Echo" (בעברית: "הד") הוא סינגל שהוקלט על ידי הזמרת הגאורגית אירו חצ'אנובי.
הוא יצא לאור ב-16 במרץ 2023, ונבחר לייצג את גאורגיה באירוויזיון 2023, שהתקיים בליברפול שב.
הנציגה הגאורגית לאירוויזיון 2023 נבחרה דרך העונה החמישית של The Voice Georgia.
בגמר התחרות התחרו שמונה אמנים, וחצ'אנובי שובצה כאחרונה בסדר ההופעות.
היא שרה את "Euphoria" של לורן, וזכתה ל-21.88 אחוזים מקולות הקהל.
"Echo" נבחר באופן פנימי על ידי רשות השידור הגאורגית כשירה של חצ'אנובי לאירוויזיון.
גאורגיה שובצה למחצית השנייה של חצי הגמר השני, שהתקיים ב-11 במאי 2023.
גאורגיה שובצה 11, אחרי סלובניה ולפני סן מרינו.
ב-11 במאי 2023 ביצעה חצ'אנובי את "Echo" על בימת חצי הגמר השני של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי.
אדגיי היא להקת פאוור מטאל מפולדה שבגרמניה.
אדגיי נוסדה ב-1992 על ידי התלמידים בני ה-14 טוביאס סאמת', ג'נס לודוויג, דירק סאוור ודומיניק סטורצ'.
השם אדגיי היה כינוי חיבה למורה למתמטיקה שלהם באותו הזמן, מר אדגר זימרר.
עד 1998, כאשר טוביאס אקסל הצטרף ללהקה, לא היה להם בסיסט וטוביאס סמאת' ניגן את צלילי הבאס על קלידים.
לאחר שני דמואים הם השיגו חוזה עם איי.אף.אם רקורדס (AFM records) ב-1995. שני האלבומים הראשונים שלהם לא נחלו הצלחה גדולה, אבל עם יציאת האלבום ווין גלורי אופרה (Vain Glory Opera) ב-1998 זכו לפריצת דרך.
לאחר שני אלבומים נוספים הם קיבלו חוזה ב-2004 מהליבל הגרמני "ניוקליר בלאסט".
ב-2001/2002 הוציא טוביאס סאמת' את שני האלבומים הראשונים של פרויקט הצד שלו אוואנטסיה, אופרת מטאל רחבת היקף בהשתתפות מוזיקאים מפורסמים רבים אשר זכתה להצלחה לא מעטה.
אדגאיי משתמשים במלודיה קלה וזורמת, משולבת בקולו הגבוה של סאמת' אשר אופייני לפאואר מטאל האירופאי.
לעיתים קרובות הליריקה שלהם מטאפורית, מרמזת על נושאים מטפיזיים או חברתיים: קונפרמיות (The Headless Game, Mysteria, King of Fools), כפייה על ידי הכנסייה (The Kingdom, Theater of Salvation), וסכנות של הציוויליזציה המודרנית (Navigator, The Devil and the Savant).
כדי לבטא כאלה נושאים, אדגאיי משתמשים בביטויים אזוטריים או אטומים.
אדגאיי אינם תובעים לבטא אידאולוגיה כלשהי.
טוביאס סאמת' טען כי "אנחנו לא פוליטיים ולא דתיים, לפחות אין בשירים שלנו מסר אשר אומר לך מה לחשוב במושגים כלשהם".
אדגאיי משתמשים גם בקטעים ארוכים ואפיים כמעט בכל אלבום.
גיטרת קצב - דירק סאואר
The Edinburgh Review, היה אחד מכתבי העת הבריטי המשפיעים ביותר במאה ה-19. הוא החל להופיע ב-1802 והפסיק ב-1929. המוטו של כתב העת היה המשפט הלטיני " judex damnatur ubi nocens absolvitur" (השופט מורשע כשהנאשם מזוכה), אותו טבע הסופר פובליליוס סירוס.
הגיליון הראשון של כתב העת ראה אור ב-10 באוקטובר 1802. מייסדיו היו פרנסיס ג'פרי, סידני סמית והברון הנרי בראם (Henry Brougham, שנעשה לימים לורד צ'נסלור), המוציא לאור היה ארצ'יבלד קונסטבל והוא נוסד כרבעון, במתכונת זו פעל עד ל-1929.
הוא התמקד בביקורות ספרותיות ופוליטיות.
עורך הגיליון הראשון היה סידני סמית.
כתב העת תמך במפלגה הוויגית ובמדיניות הלסה פר וקרא בדרך כלל לרפורמות פוליטיות.
יריבו העיקרי היה כתב העת The Quarterly Review שתמך במפלגה הטורית.
המגזין נודע גם בשל התקפותיו על "משוררי האגמים", במיוחד על ויליאם וורדסוורת'.
כתב עת שקדם לו, בעל יעדים דומים, Edinburgh Magazine and Review, יצא לאור מדי חודש בשנים 1773–1776.
כתב העת הסקוטי לענייני תרבות New Edinburgh Review, שנוסד ב-1969, אימץ ב-1984 את השם Edinburgh Review החל מגיליון 67/8, באמצו את המוטו "To gather all the rays of culture into one" (לרכז את כל הקרניים לאחת).
הוא עדיין יוצא לאור כחלק מרשת כתבי העת Eurozine.
הוא אלבום האולפן התשיעי של הראפר האמריקאי, סנופ דוג.
האלבום יצא לאור במרץ 2008 והופק בעיקר על ידי QDT.
האלבום נקבע במקור להיות ללא אמנים משתתפים ולהיות כ"אלבום ראווה" לסנופ דוג, ומכאן שם האלבום.
למרות זאת, סנופ דוג חשב כי זה רעיון לא טוב והחליט שישתתפו בחלק משירי האלבום מספר אמנים.
עטיפת האלבום צולמה בתיכון "לונג ביץ", שבו היה סנופ.
סנופ דוג אמר כי אלבום זה הוא השתקפות עמוקה על חייו, ועל גדילתו לא רק כאמן, אלא גם כבן אדם.
"Edelweiss" (בעברית: "אדלווייס") הוא שיר שנכתב והולחן על ידי רוג'רס והמרשטיין (ריצ'רד רוג'רס ואוסקר המרשטיין) עבור המחזמר צלילי המוסיקה.
זהו שיר אהבה לפרח אדלווייס, המסמל בשיר את אוסטריה, מולדתן של דמויות המחזה.
השיר הפך פופולרי ברחבי העולם.
השיר היה השיר האחרון שכתבו הצמד.
המרשטיין סבל מגידול ממאיר בבטן ומת תשעה חודשים אחרי הבכורה של המחזה.
גרסה של השיר שימשה לפתיח הסדרה האיש במצודה הרמה.
השיר מבוצע במחזה בפסטיבל זלצבורג, על ידי דמותו של קפטן גאורג פון טראפ, כאשר בהמשך מצטרפים אליו מריה ומשפחתו, ולאחר מכן הקהל האוסטרי בפסטיבל.
באמצעות השיר מבקש קפטן פון טראפ להיפרד מהקהל ולהביע את אהבתו למולדת, על רקע האיום על דמותה מפני השלטון הנאצי.
הביצוע הראשון במחזמר המקורי בברודוויי בוצע על ידי השחקן תיאודור ביקל בתפקיד קפטן פון טראפ.
בעיבוד המחזה לסרט באותו השם משנת 1965, השיר מוצג תחילה בסצנה מוקדמת יותר, כאשר בבית פון טראפ מריה וילדיו מפצירים בקפטן פון טראפ לשיר.
לאחר מכן השיר מבוצע גם בסצנת הפסטיבל.
בסרט זה מבצע השיר הוא השחקן כריסטופר פלאמר, המגלם את קפטן פון טראפ.
במהלך תקופת ההרצה של צלילי המוסיקה בבוסטון, חש ריצ'רד רוג'רס כי מתוכן המחזמר מתבקש שקפטן פון טראפ ישיר שיר שיביע את תחושות הפרידה שלו מאוסטריה, מולדתו האהובה.
הוא ואוסקר המרשטיין החליטו לכתוב שיר שישיר קפטן פון טראפ בסוף המופע בפסטיבל זלצבורג.
נושא השיר נבחר להיות הפרח אדלווייס שיסמל את אוסטריה וייחרט בלבם של מריה, הקפטן וילדיו.
למעשה, פרח האדלווייס לא היה סמל אוסטרי לאומי אופייני בתקופה שבה נכתב השיר, אך בעקבותיו הוא הפך להיות מזוהה עם אוסטריה.
בגרסה העברית השיר תורגם ברוח המקור על ידי אבי קורן:
Edenian היא להקת מטאל גותי מאוקראינה שהוקמה ב-2010. הלהקה משלבת בין דום מטאל גותי למטאל גותי סימפוני ומשתמשת בשירת היפה והחיה המשלבת גרואלינג וסופרן נשי.
שיריה עוסקים בחיים, מוות, צער ובדידות.
הלהקה הוקמה ב-2010 על ידי מקס מולודסטוב בחרקוב שבהתחלה ניגן על כל הכלים, הלחין וכתב את שירי הלהקה.
ב-2012 הצטרפה זמרת הסופרן ולרי שודנסטובה.
בעקבות הצלחת הלהקה הצטרפו נגנים נוספים, בעיקר להופעות החיות.
הלהקה הוציאה שני אלבומים מלאים:
מקס "Eternal Tom" מולודסטוב - סולן, גרואלינג, גיטרה חשמלית, קלידים, תכנות תופים, הלחנה וכתיבת המילים
ולרי שודנסטובה - סולנית סופרן / שירה נשית
גאורג מוראטי - סולן בהופעות חיות
אלכסי ז'ורבה - גיטרת בס
Ego (בעברית: אגו) הוא שיר של הזמרת האמריקאית ביונסה מאלבומה השלישי I Am...
השיר יצא כסינגל החמישי מן האלבום ב-19 במאי 2009. השיר נכתב על ידי אלביס ויליאמס, הורלד לילי וביונסה, והופק על ידי בלאק אלביס וביונסה.
לשיר יצא גם גרסת רמיקס רשמית בשיתוף אמן ההיפ הופ קניה וסט.
תחילה תוכנן השיר לצאת בינואר 2009 יחד עם השיר "Halo", אך לבסוף השיר בוטל כסינגל והוחלף על ידי "Diva".
"Ego" נכתב במקור עבור זמרת מישל כריסאט, אך נדחה.
לאחר מכן הציעו כותביו את השיר לביונסה, שנענתה לבקשה, והכניסה את השיר לגרסת הדלוקס של I Am...
בשיר ביונסה שרה על אהבתה ל"אגו גדול" בענייני אהבה.
השיר קיבל ביקורות טובות ממבקרי המוזיקה, ששיבחו את ביצועיה הקוליים של ביונסה בשיר ואת בחירתה להציג כמה ממגבלות הקול שלה בחלק מהשיר.
כמו כן, מבקרים גם ציינו שהשיר משלב אלמנטים משני הצדדים של האישיות המוזיקלית המפוצלת של ביונסה שמהם בנויים האלבום.
גרסת הרמיקס של השיר הייתה מועמדת לפרס שיתוף הפעולה הראפ הטוב ביותר בטקס פרסי גראמי ה-52.
אף על פי שהשיר לא יצא רשמית במקום אחר מלבד ארצות הברית, הוא הגיע למקום ה-11 במצעד הפזמונים של ניו זילנד, ולמקום ה-60 בבריטניה.
לשיר יצא וידאו קליפ שביים פרנק גטסון ג'וניור.
ביונסה הייתה שותפה בבימויו, וזהו היה הבימוי הראשון שלה לקליפ שלה.
גם לגרסת הרמיקס צולם וידאו קליפ בהשתתפותו של קניה וסט.
Edellom היא להקת מטאל ישראלית המנגנת דת'-דום גותי ומגדירה את עצמה כלהקת דום מטאל גותי.
הלהקה הוקמה ב-2009 על ידי דוד נרדיה ועד 2014 לא הותירה חותם ונגנים רבים הצטרפו ללהקה לתקופות קצרות ועזבו אותה.
ב-2014 הצטרפה ללהקה מריה "רייבן" בורדלוב, בת זוגו של נרדיה, כזמרת ונגנית גיטרה באס, ובכך מיצבה את הלהקה כלהקת מטאל גותי עם שירה נשית.
מאז הצטרפותה הלהקה העלתה הילוך והחלה בהפקת דמו ראשון.
בשנת 2015 עזבו את הלהקה מספר חברים ובמקומם הצטרף ללהקה הגיטריסט דוד אלון שלאחר מכן הוחלף על ידי עומר כהן באוגוסט 2018. בשנת 2016 הוציאה הלהקה את הדמו וה-EP הראשון שלה: "Long Lost Suns".
ב-10 בנובמבר 2016 חיממה הלהקה את להקת הדת'-דום גותי השוודית Draconian בעת הופעתה בישראל.
ב-25 באוקטובר 2019 ייצא לאור אלבום האולפן המלא הראשון של הלהקה, Sirens.
הלהקה מנגנת דת'-דום גותי, היתוך של דום מטאל עם גרואלינג של דת' מטאל, בשילוב מטאל גותי ושירה נשית נקייה.
הלהקה משתמשת בשיריה בשירת היפה והחיה המשלבת בין הגרואלינג של נרדיה לשירה הנשית של רייבן.
בחלק מהשירים יש השפעה של בלאק מטאל שמתבטאת בצרחות וקצב מהיר יותר.
חברי הלהקה מציינים את להקת הדת'-דום גותי Draconian כמקור השפעה עיקרי.
שם הלהקה גזור מהצירוף העברי "עד הלום", שבהגיה אנגלית (שגויה קמעה) נשמע כמו Edellom.
סמליל הלהקה מעוצב כך שהוא סימטרי לסיבוב ב-180 מעלות.
דוד נרדיה - גרואלינג, גיטרות (2009–היום)
עומר לוגן כהן - גיטרות (2018–היום)
Long Lost Suns - דמו/מיני-אלבום, 2016
Sirens - אלבום אולפן, 2019
אג'נד (Edgend) היא להקת פרוגרסיב פאוור מטאל ישראלית.
השם Edgend הוא שילוב של המילים edge ו-end.
אג'נד התחילה את הפעילות שלה בשנת 2005.
בסוף 2006 אג'נד הוציאו דמו הנקרא 'Attached by Insanity' עם הסולן דאז, ערן גולדשטיין.
באותה התקופה, ערן גולדשטיין כתב את המילים לשירים Balance ו-Voices.
כמו כן השתתף בהלחנת השיר Voices.
לאחר כשנה, הלהקה חיממה את להקת Evergrey בהופעתם בתל אביב.
באותה ההופעה רמי שלמון הופיע לראשונה עם אג'נד.
לאחר מכן הוא הצטרף ללהקה כחבר קבע.
בשנת 2008 אג'נד התחילו לעבוד על האלבום הראשון שלהם 'A New Identity'.
לאחר שחרור האלבום הלהקה המשיכה להופיע בישראל וגם יצאה לטור באירופה עם Evergrey.
בשנת 2009 המתופף, פריאל חורש, עזב את הלהקה.
בשנת 2011 רמי שלמון ואסף רוזנברג עזבו את הלהקה ושאר הלהקה התחילו לעבוד על האלבום השני שלהם.
בשל הקושי בעבודה ללא סולן ומתופף, הלהקה הפסיקה לעבוד על האלבום בשנת 2012.
לאחר 4 שנים, רפאל חברוני (תופים) ואלכס לינצקי (סולן) הצטרפו ללהקה.
עם הגעתם הלהקה התחילה לעבוד על האלבום השני שלה.
לאחר שנה של הופעות ברחבי הארץ, אלכס לינצקי עזב את הלהקה ובמקומו חזר הסולן המקורי של הלהקה, רמי שלמון.
Editors (עורכים) היא להקת רוק אנגלית, אשר קמה ב-2002 בברמינגהאם.
כיום, הלהקה כוללת את תום סמית' (סולן, גיטרה ופסנתר), ראסל ליץ' (גיטרה בס, סינתסייזר וקולות רקע), אדוארד ליי (תופים, כלי הקשה וקולות רקע), ג'סטין לוקי (גיטרה ראשית), אליוט ויליאמס (קלידים, סינתסייזר, גיטרות וקולות רקע) ובנג'מין ג'ון פוואר (מלחין, מפיק).
חברי הלהקה הכירו בעת שלמדו באוניברסיטת סטפורדשייר במגמת טכנולוגית מוזיקה.
הם גרו בברמינגהאם וניגנו בהתחלה בכל מיני מקומות קטנים בעיר והשיגו חוזה הקלטות.
בראיון ב-2015 תום סמית' אמר ש"ברמינגהאם מאוד חשובה.
במבט לאחור, כולנו גרנו שם ביחד בשנים הראשונות, ניגנו בכל המקומות הקטנים האלה, ואז השגנו חוזה הקלטות.
אף על פי שרק אחד מאיתנו גדל שם, תמיד אמרנו שברמינגהאם הייתה הבית של הלהקה".
תחילה קראו ללהקה Pilot (טייס) והיא ערכה את הופעתה הראשונה תחת שם זה ב-2002. בעודם בקולג', חברי הלהקה בנו אסטרטגיית שיווק אשר כללה הדבקת מאות מדבקות פרסומיות על קירות סטפורדשייר אשר שאלו "Who's the Pilot?" (מי הטייס?).
הם גילו שהשם כבר היה שייך ללהקת פופ סקוטית משנות ה-70 והחליטו לשנותו ל-The Pride (הגאווה).
הלהקה הוציאה פרומו תחת שם זה עם השירים "Come Share the View" (בוא ותחלוק את הנוף) ו-"Forest Fire" (שרפת יער) והעלתה אותם לאינטרנט.
לאחר מכן, הלהקה הורידה את השירים מהאינטרנט כדי ליצור מסתורין וכדי להבטיח שנציגים מחברות תקליטים יבואו לראות אותם מופיעים.
לאחר מכן, הם שינו את הרכב הלהקה כאשר אד ליי החליף את גריינט אוון על התופים.
הם החליפו את שמם ל-Snowfeild (שדה שלג) וערכו את ההופעה הראשונה שלהם תחת ההרכב והשם הזה במרץ 2003. בקיץ לאחר מכן, הם הוציאו מיני-אלבום עם שישה שירים.
חברי הלהקה עברו לברמינגהאם לאחר שסיימו את לימודיהם בסתיו 2003.
במהלך 2004, חברי הלהקה השונים עבדו במשרות חלקיות בזמן שהמשיכו להיות חלק מהלהקה.
הם ערכו הופעות ברחבי המידלנדס ובמהרה שמועות מפה לאוזן עזרו להם להפוך ללהקה פופולרית.
הלהקה הוציאה הקלטת דמו של השיר "Bullets" (קליעים) והשיגה את תשומת הלב של כמה חברות תקליטים בריטיות.
באוקטובר 2004, הלהקה הוחתמה על ידי חברת התקליטים העצמאית Kitchenware Records.
לאחר החתימה, הלהקה שינתה את שמה ל-Editors.
לאחר שהלהקה חיממה להקות כמו Puressence ו-Oceansize, היא הוציאה את סינגל הבכורה שלה, "Bullets", אשר הופק על ידי גאבין מונאגהן, ב-24 בינואר 2005. הסינגל הגיע למקום ה-54 במצעד הבריטי.
השיר "Munich" (מינכן) היה הסינגל השני מהאלבום.
הוא יצא ב-18 באפריל 2005 והגיע למקום ה-22 במצעד.
הסינגל השלישי מהאלבום היה "Blood" (דם) והוא הגיע למקום ה-18.
ב-25 ביולי 2005, יצא האלבום הראשון של הלהקה, "The Back Room" (החדר האחורי), וזכה להצלחה ולשבחי המבקרים.
בשבוע הראשון שלו במצעד הוא הגיע למקום ה-13 ומכר 17,627 עותקים.
Editors הוציאה שוב את "Bullets" כסינגל והוא הגיע למקום ה-27. באותה שנה הלהקה חיממה את פרנץ פרדיננד במסע ההופעות שלה.
ב-2 בינואר 2006, Editors הוציאה מחדש את "Munich" והשיר הגיעה למקום העשירי במצעד.
עם הוצאת הסינגל, האלבום הגיע למקום השני במצעד.
הוא מכר 40,000 עותקים בשבוע ש-"Munich" יצא והגיע לפלטינה.
ב-2006 Editors הופיעה לראשונה בפסטיבלים קואצ'לה ולולהפלוזה.
הלהקה יצאה גם לסיבוב הופעות משותף עם Stellastarr* בצפון אמריקה.
במרץ 2006, הלהקה הוציאה את הסינגל "All Sparks" (הכל ניצוצות) והוא הגיע למקום ה-21. באותה שנה "The Back Room" הגיע למיליון מכירות ברחבי העולם והיה מועמד לפרס מרקיורי.
Editors הקליטו את אלבומם השני, "An End Has a Start" (לסוף יש התחלה) עם המפיק Jacknife Lee ב-Grouse Lodge באירלנד ב-2006. ב-18 ביוני יצא הסינגל הראשון מהאלבום, "Smokers Outside the Hospital Doors" (מעשנים מחוץ לדלתות בית החולים).
הוא הגיע למקום השביעי במצעד.
ב-25 ביוני 2007 יצא האלבום והגיע ישר למקום הראשון במצעד הבריטי.
לאחר צאת האלבום, הלהקה הופיעה לראשונה בפסטיבל גלסטונברי.
ב-3 בספטמבר 2007 יצא הסינגל השני מהאלבום, "An End Has a Start" והגיע למקום ה-27.